Mi nekfa imaren afras akk n ṭṭjur ad nheggi tamazirt, ad nenqec, ad t-nefres urkelli, mi nenqec, ad neṭṭef abudu nettara ad t-nzuzer akk anda akken nenqec, ad nawi lwidan imaren i lbaṭaṭa, daɣen ad nɛeddi ɣer lebṣel ad t-id-nekkes deg uḥwiḍ ad t-neẓẓu ad t-nawi d lwidan mi nekfa winna ad as-d-nḍewwer s claḍa , ad as-d-nḍegger iɣiɣden, nekkni iɣiɣden njemmeɛ-iten d winna i d langri-nneɣ ur nettara ara langri-agi seg wasmi akka ara t-nset i nehlek. Umbeɛd mi nekfa lebṣel, ad nḍewwer daɣn ad neẓẓu ticcert, daɣen ticcert daɣent llant snat n ṣṣifat, tella tin n leqbayel, tella tin n urumi, tin n urumi d tazurant, tin n lqbayel d tarqaqant d tazeggaɣt, telha; mi nekfa wigad-agi urkelli, urkelli, ad nɛeddi imarenni, ad nernu lleft, lleftagi n leqbayel ack-it, yella win n urumi yella win n leqbayel, ameɛna lbenna d win n leqbayel i yelhan, mi nekfa winna ad nɛeddi imarenni ɣer nneɛma, ad nezreɛ nneɛma, llant temẓin, llan yirden, llan yibawen, syin ad ternuḍ ma yehwa-ak lḥemmeẓ, win yesɛan akal irennu ajilban, asmi ara teww akk wigad-agi wwan, ad twaliḍ timqecrin-nni wwant temẓin-nni, ad truḥ temɣart ad d-tekkes akk timẓin-nni yewwan, mi tewweḍ s axxam ad tent-teddez, mi tentteddez ad tent-tsif ad nekkes urkelli tiẓit-nni ad tent-neṣfur, mi fuṛent ad tent-nefser, mi qqurent ad d-neddem imaren; neqqar ṭṭajin, neqqar aferraḥ; ad tent-nezzu, ad nezzu ayen iwumi nezmer ayen i aɣ-yehwan mi t-nezza ad t-neẓd ad t-nsif; imaren ad nɛeddi ad as-nseww aseqqi, ma llan yibawen ijdiden, d ibawen neɣ d lbaṭaṭa ad nseww tasilt ad neṭṭef imaren neqqar-as arkul, arkul-agi tawint zik lḥeǧǧaǧ, mi ara truḥeḍ ɣer lḥiǧ ad tawiḍ arkul-a, ad ternuḍ tacebbaḍt, umbaɛd imarenni ad d-neddem arkul-nni ad as-nernu aseqqi-nni mačči aṭas ayen ad teččeḍ kan, ad as-tesmireḍ zzit ad d-yeqqim imaren uli teččiḍ deg-s.